title: 2011/841/ES: Padomes Lēmums ( 2011. gada 5. decembris ) par to, lai noslēgtu Nolīgumu starp Eiropas Savienību un Horvātijas Republiku par Horvātijas Republikas dalību Eiropas Narkotiku un narkomānijas uzraudzības centra darbā

text:
               16.12.2011

               LV

               Eiropas Savienības Oficiālais Vēstnesis

               L 334/6

         PADOMES LĒMUMS
   (2011. gada 5. decembris)
   par to, lai noslēgtu Nolīgumu starp Eiropas Savienību un Horvātijas Republiku par Horvātijas Republikas dalību Eiropas Narkotiku un narkomānijas uzraudzības centra darbā
   (2011/841/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 168. panta 5. punktu saistībā ar 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Eiropas Parlamenta un Padomes Regulas (EK) Nr. 1920/2006 (2006. gada 12. decembris) par Eiropas Narkotiku un narkomānijas uzraudzības centra izveidi (1) 21. pantā noteikts, ka Eiropas Narkotiku un narkomānijas uzraudzības centrs ir atvērts to trešo valstu dalībai, kurām ir kopējas intereses ar Savienību un tās dalībvalstīm attiecībā uz Centra mērķiem un darbu.

               (2)

               Nolīgums starp Eiropas Savienību un Horvātijas Republiku par Horvātijas Republikas dalību Eiropas Narkotiku un narkomānijas uzraudzības centra darbā (turpmāk “nolīgums”) tika parakstīts Savienības vārdā 2010. gada 6. decembrī, ņemot vērā tā noslēgšanu.

               (3)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Horvātijas Republiku par Horvātijas Republikas dalību Eiropas Narkotiku un narkomānijas uzraudzības centra darbā (turpmāk “nolīgums”).
   Nolīguma teksts ir pievienots šim lēmumam.
   2. pants
   Padomes priekšsēdētājs ieceļ personu vai personas, kas tiesīgas Savienības vārdā iesniegt diplomātisko notu, kas paredzēta nolīguma 10. pantā (2).
   3. pants
   Šis lēmums stājas spēkā tā pieņemšanas dienā.

      Briselē, 2011. gada 5. decembrī

            Padomes vārdā –

            priekšsēdētājs

         M. DOWGIELEWICZ

      (1)  OV L 376, 27.12.2006., 1. lpp.

      (2)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
    ---documentbreak---

               16.12.2011

               LV

               Eiropas Savienības Oficiālais Vēstnesis

               L 334/6

         TULKOJUMS
   NOLĪGUMS
   starp Eiropas Savienību un Horvātijas Republiku par Horvātijas Republikas dalību Eiropas Narkotiku un narkomānijas uzraudzības centra darbā
   EIROPAS SAVIENĪBA (turpmāk “Savienība”),
   no vienas puses, un
   HORVĀTIJAS REPUBLIKA,
   no otras puses,
   ATGĀDINOT, ka Eiropadomes Saloniku sanāksmē 2003. gadā tika izvirzīts mērķis, ka, balstoties uz paplašināšanās laikā gūto pieredzi, jāturpina nostiprināt priviliģētās attiecības starp Eiropas Savienību un Rietumbalkānu valstīm;
   ŅEMOT VĒRĀ Eiropas Parlamenta un Padomes Regulu (EK) Nr. 1920/2006 (2006. gada 12. decembris) par Eiropas Narkotiku un narkomānijas uzraudzības centru (pārstrādāta versija) (1) (turpmāk, attiecīgi, “Regula” un “Centrs”);
   TĀ KĀ Regulas 21. pantā ir noteikts, ka Centrs ir atvērts to trešo valstu dalībai, kurām ir kopējas intereses ar Savienību un tās dalībvalstīm attiecībā uz Centra mērķiem un darbu;
   TĀ KĀ Horvātijas Republikai ir tie paši mērķi, kādi Regulā paredzēti attiecībā uz Centru, un tā kā Horvātijas Republikas galvenais mērķis kļūšana par Eiropas Savienības dalībvalsti;
   TĀ KĀ Horvātijas Republika piekrīt Centra pienākumu aprakstam un tā darba metodēm, kā arī Regulā noteiktajām prioritārajām jomām;
   TĀ KĀ Horvātijas Republikā ir iestāde, kas ir piemērota, lai iegūtu sasaisti ar Eiropas Informācijas tīklu par narkotikām un narkomāniju (Reitox),
   IR VIENOJUŠĀS PAR TURPMĀKO.
   1. pants
   Dalība
   Horvātijas Republika pilnībā piedalās Centra darbā saskaņā ar šajā nolīgumā paredzētajiem nosacījumiem.
   2. pants
   Eiropas Informācijas tīkls par narkotikām un narkomāniju (Reitox)
   1.   Horvātijas Republika iegūst sasaisti ar Reitox.
   2.   Horvātijas Republika 28 dienās pēc šā nolīguma spēkā stāšanās dienas paziņo Centram savas valsts informācijas tīkla galvenos elementus, tostarp valsts uzraudzības centru, kā arī nosauc visus pārējos specializētos centrus, kas varētu sniegt lietderīgu ieguldījumu Centra darbā.
   3. pants
   Administratīvā valde
   Centra Administratīvā valde uzaicina Horvātijas Republikas pārstāvi piedalīties tās sēdēs. Pārstāvis piedalās neierobežoti, taču bez balsstiesībām. Lai apspriestu vienīgi Savienības un tās dalībvalstu interešu jautājumus, Administratīvā valde var izņēmuma gadījumos sasaukt sanāksmi, kurā piedalās vienīgi dalībvalstu un Eiropas Komisijas pārstāvji.
   Piedaloties Horvātijas Republikas pārstāvjiem, Administratīvā valde pieņem sīki izstrādātus noteikumus par Horvātijas Republikas dalību Centra darbā.
   4. pants
   Budžets
   Horvātijas Republika veic finanšu ieguldījumu Centra darbībās saskaņā noteikumiem, kuri paredzēti šā nolīguma pielikumā, kas ir tā sastāvdaļa.
   5. pants
   Datu aizsardzība un konfidencialitāte
   1.   Ja, pamatojoties uz šo nolīgumu, Centrs saskaņā ar Savienības un Horvātijas tiesību aktiem Horvātijas iestādēm nosūta informāciju, šādu informāciju var izmantot tikai norādītajam mērķim un saskaņā ar nosūtītājas iestādes norādītajiem nosacījumiem. Šāda informācija nedrīkst ietvert personas datus.
   2.   Datus par narkotikām un narkomāniju, ko Centrs sniedzis Horvātijas iestādēm, var publicēt saskaņā ar Savienības un Horvātijas noteikumiem par informācijas izplatīšanu un konfidencialitāti. Personas datus nedrīkst publicēt vai darīt publiski pieejamus.
   3.   Horvātijas Republikā norādītajiem specializētajiem centriem nav pienākuma sniegt informāciju, kas ir klasificēta kā konfidenciāla atbilstoši Horvātijas tiesību aktiem.
   4.   Attiecībā uz datiem, ko Horvātijas iestādes sniedz Centram, tam ir saistoši Regulas 6. pantā paredzētie noteikumi.
   6. pants
   Juridiskais statuss
   Centram Horvātijas Republikā ir tāda pati tiesībspēja un rīcībspēja kā juridiskām personām saskaņā ar Horvātijas tiesību aktiem.
   7. pants
   Atbildība
   Centra atbildību reglamentē Regulas 19. pantā paredzētie noteikumi.
   8. pants
   Privilēģijas
   Lai Centrs un tā darbinieki varētu veikt savus uzdevumus, Horvātijas Republika piešķir privilēģijas un imunitāti, kas identiskas tām, kas paredzētas 1. līdz 4., 5. un 6., 10. līdz 13., 15., 17. un 18. pantā Protokolā Nr. 7 par privilēģijām un imunitāti Eiropas Savienībā, kas pievienots Līgumam par Eiropas Savienības darbību un Eiropas Atomenerģijas kopienas dibināšanas līgumam.
   9. pants
   Civildienesta noteikumi
   Saskaņā ar nosacījumiem, kas paredzēti 12. panta 2. punkta a) apakšpunktā Eiropas Kopienu Pārējo darbinieku nodarbināšanas kārtībā, kura noteikta ar Regulu (EEK, Euratom, EOTK) Nr. 259/68 (2), Horvātijas valstspiederīgos, kam ir visas pilsoņu tiesības, Centra direktors var pieņemt darbā, noslēdzot ar viņiem līgumu.
   10. pants
   Stāšanās spēkā
   Šis nolīgums stājas spēkā otrā mēneša pirmajā dienā pēc dienas, kad saņemta pēdējā diplomātiskā nota, kurā apstiprināts, ka ir izpildītas attiecīgās līgumslēdzējas puses juridiskās prasības saistībā ar nolīguma stāšanos spēkā.
   11. pants
   Spēkā esamība un izbeigšana
   1.   Šis nolīgums ir noslēgts uz neierobežotu laiku. Tas zaudē spēku dienā, kad Horvātijas Republika pievienojas Savienībai.
   2.   Līgumslēdzējas puses var denonsēt šo nolīgumu, iesniedzot rakstisku paziņojumu otrai līgumslēdzējai pusei. Šis nolīgums zaudē spēku sešus mēnešus pēc šāda paziņojuma saņemšanas dienas.

      Briselē, 2010. gada 6. decembrī divos eksemplāros angļu valodā.

            Eiropas Savienības vārdā

            Horvātijas Republikas vārdā

      (1)  ES OV L 376, 27.12.2006., 1. lpp.

      (2)  OV L 56, 4.3.1968., 1. lpp.
   PIELIKUMS

      HORVĀTIJAS REPUBLIKAS FINANŠU IEMAKSAS EIROPAS NARKOTIKU UN NARKOMĀNIJAS UZRAUDZĪBAS CENTRAM

               1.

               Finanšu iemaksas, kas Horvātijas Republikai jāiemaksā Eiropas Savienības vispārējā budžetā, lai piedalītos Centra darbā, pakāpeniski palielināsies četru gadu laikā, kuros Horvātijas Republika pakāpeniski ieviesīs pasākumus. Nepieciešamās finanšu iemaksas ir šādas:

                           —

                           pirmajā līdzdalības gadā

                           EUR 100 000,

                           —

                           otrajā līdzdalības gadā

                           EUR 150 000,

                           —

                           trešajā līdzdalības gadā

                           EUR 210 000,

                           —

                           ceturtajā līdzdalības gadā

                           EUR 271 000.

                     Sākot no piektā līdzdalības gada, Horvātijas Republikas ikgadējās finanšu iemaksas Centra labā ir tādas pašas kā ceturtajā līdzdalības gadā, kas indeksētas proporcionāli Centram piešķirto Savienības subsīdiju palielinājumam.
               Lai veiktu iemaksas Centram, Horvātijas Republika var daļēji izmantot Savienības palīdzību ievērojot, ka pirmajā gadā Savienības maksimālais ieguldījums var būt 75 %, otrajā gadā 60 % un turpmākajos gados 50 %. Saskaņā ar atsevišķu plānošanas procedūru pieprasītie Savienības līdzekļi Horvātijas Republikai tiks pārskaitīti atsevišķa finanšu memoranda veidā.
               Atlikušo iemaksu daļu sedz Horvātijas Republika.

               2.

               Horvātijas Republikas iemaksas tiks pārvaldītas saskaņā ar Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (1), un Komisijas Regulu (EK, Euratom) Nr. 2342/2002 (2002. gada 23. decembris), ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2). Ceļa un uzturēšanās izdevumi, kas Horvātijas Republikas pārstāvjiem un ekspertiem rodas sakarā ar piedalīšanos Centra darbā vai sanāksmēs saistībā ar Centra darba programmas īstenošanu, Centrs atlīdzina, pamatojoties uz un saskaņā ar procedūrām, kas pašlaik ir spēkā attiecībā uz Savienības dalībvalstīm.

               3.

               Pirmajā savas dalības kalendārajā gadā Horvātijas Republika veic iemaksas, ko proporcionāli aprēķina no dalības dienas līdz gada beigām. Turpmākajos gados iemaksas veic saskaņā ar šo nolīgumu.

      (1)  OV L 248, 16.9.2002., 1. lpp.

      (2)  OV L 357, 31.12.2002., 1. lpp.


title: Padomes Lēmums (2010. gada 26. jūlijs) par to, lai parakstītu un provizoriski piemērotu Nolīgumu starp Eiropas Savienību, Īslandi, Lihtenšteinu un Norvēģiju par EEZ finanšu mehānismu laikposmam no 2009. gada līdz 2014. gadam, Līgumu starp Eiropas Savienību un Norvēģiju par Norvēģijas finanšu mehānismu laikposmam no 2009. gada līdz 2014. gadam, Papildprotokolu Nolīgumam starp Eiropas Ekonomikas kopienu un Īslandi par īpašiem noteikumiem, kas piemērojami dažu zivju un zivsaimniecības produktu importam Eiropas Savienībā laikposmā no 2009. gada līdz 2014. gadam, un Papildprotokolu Nolīgumam starp Eiropas Ekonomikas kopienu un Norvēģiju par īpašiem noteikumiem, kas piemērojami dažu zivju un zivsaimniecības produktu importam Eiropas Savienībā laikposmā no 2009. gada līdz 2014. gadam

text:
               9.11.2010

               LV

               Eiropas Savienības Oficiālais Vēstnesis

               L 291/1

         PADOMES LĒMUMS
   (2010. gada 26. jūlijs)
   par to, lai parakstītu un provizoriski piemērotu Nolīgumu starp Eiropas Savienību, Īslandi, Lihtenšteinu un Norvēģiju par EEZ finanšu mehānismu laikposmam no 2009. gada līdz 2014. gadam, Līgumu starp Eiropas Savienību un Norvēģiju par Norvēģijas finanšu mehānismu laikposmam no 2009. gada līdz 2014. gadam, Papildprotokolu Nolīgumam starp Eiropas Ekonomikas kopienu un Īslandi par īpašiem noteikumiem, kas piemērojami dažu zivju un zivsaimniecības produktu importam Eiropas Savienībā laikposmā no 2009. gada līdz 2014. gadam, un Papildprotokolu Nolīgumam starp Eiropas Ekonomikas kopienu un Norvēģiju par īpašiem noteikumiem, kas piemērojami dažu zivju un zivsaimniecības produktu importam Eiropas Savienībā laikposmā no 2009. gada līdz 2014. gadam
   (2010/674/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Šādu sadarbības mehānismu un programmu termiņš ir beidzies 2009. gada 30. aprīlī:

                           —

                           EEZ finanšu mehānisms laikposmam no 2004. gada līdz 2009. gadam, kas paredzēts Līguma par Eiropas Ekonomikas zonu (“EEZ līguma”) 38.a protokolā (1), kam 2007. gadā pievienots papildinājums, Bulgārijai un Rumānijai kļūstot par EEZ līguma līgumslēdzējām pusēm (2),

                           —

                           Norvēģijas Finanšu mehānisms laikposmam no 2004. gada līdz 2009. gadam, kas paredzēts Līgumā starp Norvēģijas Karalisti un Eiropas Kopienu par Norvēģijas Finanšu mehānismu laikposmam no 2004. gada līdz 2009. gadam (3),

                           —

                           Sadarbības programma, kas minēta Nolīgumā vēstuļu apmaiņas veidā starp Eiropas Kopienu un Norvēģijas Karalisti par sadarbības programmu ekonomiskajai izaugsmei un ilgtspējīgai attīstībai Bulgārijā (4), un

                           —

                           Sadarbības programma, kas minēta Nolīgumā vēstuļu apmaiņas veidā starp Eiropas Kopienu un Norvēģijas Karalisti par sadarbības programmu ekonomiskajai izaugsmei un ilgtspējīgai attīstībai Rumānijā (5).

               (2)

               Nepieciešamība mazināt ekonomiskās un sociālās atšķirības Eiropas Ekonomikas zonā turpina pastāvēt. Tādēļ ir jāveido jauns EEZ EBTA valstu iemaksu mehānisms un jauns Norvēģijas finanšu mehānisms.

               (3)

               Šajā nolūkā Komisija Savienības vārdā ir panākusi vienošanos par nolīgumu ar Īslandi, Lihtenšteinu un Norvēģiju par jaunu EEZ finanšu mehānismu laikposmam no 2009. gada līdz 2014. gadam, kā arī minētā nolīguma pielikumu. Pielikums tiks pievienots EEZ līgumam kā 38.b protokols. Šajā nolūkā Komisija Savienības vārdā ir panākusi vienošanos arī par nolīgumu ar Norvēģiju par jaunu Norvēģijas finanšu mehānismu laikposmam no 2009. gada līdz 2014. gadam.

               (4)

               Šie nolīgumi būtu jāparaksta, ņemot vērā to noslēgšanu vēlāk.

               (5)

               Īpašo noteikumu, kas piemērojami dažu Īslandes un Norvēģijas izcelsmes zivju un zivsaimniecības produktu importam Savienībā, kas paredzēti turpmāk minētajos protokolos, termiņš ir beidzies 2009. gada 30. aprīlī, un tie būtu jāpārskata saskaņā ar minēto protokolu 2. pantu:

                           —

                           Papildprotokols Līgumam starp Eiropas Ekonomikas kopienu un Īslandes Republiku saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai (6),

                           —

                           Papildprotokols Līgumam starp Eiropas Ekonomikas kopienu un Norvēģijas Karalisti saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai (7),

                           —

                           Papildprotokols Nolīgumam starp Eiropas Ekonomikas Kopienu un Īslandi saistībā ar Bulgārijas Republikas un Rumānijas pievienošanos Eiropas Savienībai (8),

                           —

                           Papildprotokols Nolīgumam starp Eiropas Ekonomikas Kopienu un Norvēģijas Karalisti saistībā ar Bulgārijas Republikas un Rumānijas pievienošanos Eiropas Savienībai (9).

               (6)

               Šajā nolūkā Komisija Savienības vārdā ir panākusi vienošanos par jauniem papildprotokoliem brīvas tirdzniecības nolīgumiem ar, attiecīgi, Īslandi un Norvēģiju, lai paredzētu īpašus noteikumus, kas piemērojami Īslandes un Norvēģijas izcelsmes dažu zivju un zivsaimniecības produktu importam Savienībā laikposmā no 2009. gada līdz 2014. gadam.

               (7)

               Šie papildprotokoli būtu jāparaksta, ņemot vērā to noslēgšanu vēlāk.

               (8)

               Pastāvošo finanšu mehānismu aizstāšana ar jauniem mehānismiem, kas attiecas uz citiem laikposmiem, citiem finansējumu apjomiem un citiem īstenošanas noteikumiem, kā arī koncesiju atjaunošana un pagarināšana attiecībā uz konkrētām zivīm un zivsaimniecības produktiem kopumā ir būtiska attīstība attiecībās ar EEZ EBTA valstīm, un tādēļ ir pamatoti izmantot Līguma par Eiropas Savienības darbību 217. pantu.

               (9)

               Kamēr nav pabeigtas procedūras to noslēgšanai, 4. apsvērumā minētie nolīgumi un 7. apsvērumā minētie protokoli būtu jāpiemēro provizoriski,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta šādu nolīgumu un protokolu parakstīšana, ņemot vērā to noslēgšanu:

               —

               Nolīgums starp Eiropas Savienību, Īslandi, Lihtenšteinas Firstisti un Norvēģijas Karalisti par EEZ finanšu mehānismu laikposmam no 2009. gada līdz 2014. gadam un tā pielikums,

               —

               Nolīgums starp Eiropas Savienību un Norvēģijas Karalisti par Norvēģijas finanšu mehānismu laikposmam no 2009. gada līdz 2014. gadam,

               —

               Papildprotokols Nolīgumam starp Eiropas Ekonomikas kopienu un Īslandes Republiku un tā pielikums,

               —

               Papildprotokols Nolīgumam starp Eiropas Ekonomikas kopienu un Norvēģijas Karalisti un tā pielikums.

         Nolīgumu un papildprotokolu, kā arī to pielikumu teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt šos nolīgumus un protokolus, ņemot vērā to noslēgšanu.
   3. pants
   Kamēr nav pabeigtas procedūras to noslēgšanai, 1. pantā minētos nolīgumus un protokolus provizoriski piemēro no šādām dienām:

               —

               Nolīgumu starp Eiropas Savienību, Īslandi, Lihtenšteinas Firstisti un Norvēģijas Karalisti par EEZ finanšu mehānismu laikposmam no 2009. gada līdz 2014. gadam un tā pielikumu – no pirmā mēneša pirmās dienas pēc dienas, kad deponēts pēdējais paziņojums par to,

               —

               Nolīgumu starp Eiropas Savienību un Norvēģijas Karalisti par Norvēģijas finanšu mehānismu laikposmam no 2009. gada līdz 2014. gadam – no pirmā mēneša pirmās dienas pēc dienas, kad deponēts pēdējais paziņojums par to,

               —

               Papildprotokolu Nolīgumam starp Eiropas Ekonomikas kopienu un Īslandes Republiku un tā pielikumu – no trešā mēneša pirmās dienas pēc dienas, kad deponēts pēdējais paziņojums par to,

               —

               Papildprotokolu Nolīgumam starp Eiropas Ekonomikas kopienu un Norvēģijas Karalisti un tā pielikumu – no trešā mēneša pirmās dienas pēc dienas, kad deponēts pēdējais paziņojums par to.

         4. pants
   Šis lēmums stājas spēkā tā pieņemšanas dienā.

      Briselē, 2010. gada 26. jūlijā

            Padomes vārdā –

            priekšsēdētājs

         S. VANACKERE

      (1)  OV L 130, 29.4.2004., 14. lpp.

      (2)  OV L 221, 25.8.2007., 18. lpp.

      (3)  OV L 130, 29.4.2004., 81. lpp.

      (4)  OV L 221, 25.8.2007., 46. lpp.

      (5)  OV L 221, 25.8.2007., 52. lpp.

      (6)  OV L 130, 29.4.2004., 85. lpp.

      (7)  OV L 130, 29.4.2004., 89. lpp.

      (8)  OV L 221, 25.8.2007., 58. lpp.

      (9)  OV L 221, 25.8.2007., 62. lpp.
    ---documentbreak---

               9.11.2010

               LV

               Eiropas Savienības Oficiālais Vēstnesis

               L 291/4

         NOLĪGUMS
   starp Eiropas Savienību, Islandi, Lihtenšteinas Firstisti un Norvēģijas Karalisti par EEZ finanšu mehānismu laikposmam no 2009. gada līdz 2014. gadam
   EIROPAS SAVIENĪBA,
   ISLANDE,
   LIHTENŠTEINAS FIRSTISTE,
   NORVĒĢIJAS KARALISTE,
   TĀ KĀ Līguma par Eiropas Ekonomikas zonu (“EEZ līgums”) puses ir vienojušās par nepieciešamību mazināt ekonomiskās un sociālās atšķirības starp reģioniem, lai veicinātu nepārtrauktu un līdzsvarotu tirdzniecības un ekonomisko attiecību stiprināšanu,
   TĀ KĀ EBTA valstis, lai atbalstītu šā mērķa sasniegšanu, saistībā ar Eiropas Ekonomikas zonu ir izveidojušas finanšu mehānismu,
   TĀ KĀ noteikumi, ar kuriem regulēja EEZ finanšu mehānismu laikposmā no 2004. gada līdz 2009. gadam, bija ietverti EEZ līguma 38.a protokolā un 38.a protokola papildinājumā,
   TĀ KĀ nepieciešamība mazināt ekonomiskās un sociālās atšķirības Eiropas Ekonomikas zonā turpina pastāvēt un tāpēc būtu jāveido jauns EEZ EBTA valstu iemaksu mehānisms laikposmam no 2009. gada līdz 2014. gadam,
   IR NOLĒMUŠAS NOSLĒGT ŠO NOLĪGUMU.
   1. pants
   EEZ līguma 117. panta tekstu aizstāj ar šādu tekstu:

      “Noteikumi attiecībā uz finanšu mehānismiem ir izklāstīti 38. protokolā un 38.a protokolā, kā arī 38.a protokola papildinājumā un 38.b protokolā.”.

   2. pants
   EEZ līgumā aiz 38.a protokola iekļauj jaunu 38.b protokolu. Jaunā 38.b protokola teksts ir pievienots šā nolīguma pielikumā.
   3. pants
   Šo nolīgumu puses ratificē vai apstiprina atbilstīgi savām procedūrām. Ratifikācijas vai apstiprināšanas instrumentus deponē Eiropas Savienības Padomes Ģenerālsekretariātam.
   Tas stājas spēkā otrā mēneša pirmajā dienā pēc pēdējā ratifikācijas vai apstiprināšanas instrumenta deponēšanas.
   Kamēr nav pabeigtas 1. un 2. punktā minētās procedūras, šo nolīgumu piemēro provizoriski no pirmā mēneša pirmās dienas pēc dienas, kad deponēts pēdējais paziņojums par to.
   4. pants
   Šis nolīgums ir sagatavots vienā oriģināleksemplārā angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru, islandiešu un norvēģu valodā, un visi teksti ir vienlīdz autentiski; nolīgumu deponē Eiropas Savienības Padomes Ģenerālsekretariātā, kurš izsniegs apliecinātu kopiju katrai šā nolīguma pusei.

      Съставено в Брюксел на двадесет и осми юли две хиляди и десета година и деветнадесети август две хиляди и десета година.
      Hecho en Bruselas, el veintiocho de julio de dos mil diez y el diecinueve de agosto de dos mil diez.
      V Bruselu dne 28. července 2010 a 19. srpna 2010.
      Udfærdiget i Bruxelles, den 28. juli 2010 og den 19. august 2010.
      Geschehen zu Brüssel am 28. Juli 2010 und am 19. August 2010.
      Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
      Έγινε στις Βρυξέλλες, στις 28 Iουλίου 2010 και στις 19 Αυγούστου 2010.
      Done at Brussels on the twenty-eighth day of July and on the nineteenth day of August in the year two thousand and ten.
      Fait à Bruxelles, le vingt-huit juillet deux mil dix et le dix-neuf août deux mil dix.
      Fatto a Bruxelles, addì ventotto luglio duemiladieci e diciannove agosto duemiladieci.
      Briselē, 2010. gada 28. jūlijā un 2010. gada 19. augustā
      Priimta Briuselyje 2010 m. liepos 28 d. ir 2010 m. rugpjūčio 19 d.
      Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
      Magħmul fi Brussell, it-28 ta’ Lulju 2010 u d-19 ta’ Awwissu 2010.
      Gedaan te Brussel, 28 juli 2010 en 19 augustus 2010.
      Sporządzono w Brukseli dnia 28 lipca 2010 r. i 19 sierpnia 2010 r.
      Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
      Întocmit la Bruxelles, 28 iulie 2010 și 19 august 2010.
      V Bruseli dvadsiateho ôsmeho júla dvetisícdesať a devätnásteho augusta dvetisícdesať.
      V Bruslju, 28. julija 2010 in 19. avgusta 2010.
      Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
      Som skedde i Bryssel den tjugoåttonde juli tjugohundratio och den nittonde augusti tjugohundratio.
      Gert í Brussel, 28. júlí 2010 og 19. ágúst 2010.
      Utferdiget i Brussel, den 28. juli 2010 og den 19. august 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         Für das Fürstentum Liechtenstein

         For Konveriket Norge

   PIELIKUMS

      38.B PROTOKOLS

      PAR EEZ FINANŠU MEHĀNISMU (2009.–2014. gads)

   1. pants
   Īslande, Lihtenšteina un Norvēģija (“EBTA valstis”) līdzdarbojas, lai mazinātu ekonomiskās un sociālās atšķirības Eiropas Ekonomikas zonā un stiprinātu attiecības ar saņēmējvalstīm, nodrošinot finansējumu 3. pantā uzskaitīto prioritāro jomu atbalstam.
   2. pants
   Šā protokola 1. pantā minētā finansējuma kopsumma ir EUR 988,5 miljoni, kas laikposmā no 2009. gada 1. maija līdz 2014. gada 30. aprīlim, ieskaitot, ir pieejama izmantošanai ikgadējās daļās, katra no kurām ir EUR 197,7 miljoni.
   3. pants
   1.   Finansējums ir pieejams šādās prioritārās jomās:

               a)

               vides aizsardzība un pārvaldība;

               b)

               klimata pārmaiņas un atjaunojami energoresursi;

               c)

               pilsoniskā sabiedrība;

               d)

               humānā un sociālā attīstība;

               e)

               kultūras mantojuma aizsardzība.

         2.   Finansējumu var saņemt akadēmiskiem pētījumiem, ja tos veic vienā vai vairākās prioritārajās jomās.
   3.   Piešķīrumu sadales indikatīvais mērķis katrai saņēmējvalstij ir vismaz 30 procenti kopā abām prioritārajām jomām a) un b) un 10 procenti prioritārajai jomai c). Ievērojot 8. panta 2. punktā paredzēto procedūru, prioritārās jomas izvēlas, atlasa un pielāgo, elastīgi ņemot vērā katras saņēmējvalsts dažādās vajadzības, atkarībā no tās lieluma un līdzekļu apjoma.
   4. pants
   1.   EBTA finansējums nepārsniedz 85 % no programmas izmaksām. Īpašos gadījumos tas var sasniegt 100 % no programmas izmaksām.
   2.   Ievēro spēkā esošos noteikumus par valsts atbalstu.
   3.   Eiropas Komisija pārbauda visas programmas un visas būtiskās izmaiņas programmā, lai nodrošinātu programmu saderību ar Eiropas Savienības mērķiem.
   4.   EBTA valstu atbildība par projektiem aptver tikai finansējuma nodrošināšanu saskaņā ar noteikto plānu. Netiks paredzēta nekāda atbildība attiecībā pret trešām personām.
   5. pants
   Līdzekļi ir pieejami šādām saņēmējvalstīm: Bulgārija, Čehijas Republika, Igaunija, Grieķija, Spānija, Kipra, Latvija, Lietuva, Ungārija, Malta, Polija, Portugāle, Rumānija, Slovēnija, Slovākija.
   Spānijai kā pārejas posma atbalstu laikposmā no 2009. gada 1. maija līdz 2013. gada 31. decembrim piešķir EUR 45,85 miljonus. Ņemot vērā pārejas posma pielāgojumus, atlikušos līdzekļus piešķir saskaņā ar šādu sadales shēmu:

               Līdzekļi
               (miljoni EUR)

               Bulgārija

               78,60

               Čehijas Republika

               61,40

               Igaunija

               23,00

               Grieķija

               63,40

               Kipra

               3,85

               Latvija

               34,55

               Lietuva

               38,40

               Ungārija

               70,10

               Malta

               2,90

               Polija

               266,90

               Portugāle

               57,95

               Rumānija

               190,75

               Slovēnija

               12,50

               Slovākija

               38,35

         6. pants
   Lai neizmantotos pieejamos līdzekļus novirzītu īpaši prioritāriem projektiem jebkurā saņēmējvalstī, 2011. gada novembrī un pēc tam 2013. gada novembrī veic finansējuma pārskatīšanu.
   7. pants
   1.   Šajā protokolā paredzēto finansējumu cieši koordinē ar finansējumu, ko uz divpusēja pamata nodrošina Norvēģija saskaņā ar Norvēģijas finanšu mehānismu.
   2.   EBTA valstis jo īpaši nodrošina pēc būtības vienādas pieteikšanās procedūras un vienādu īstenošanas kārtību abiem iepriekšējā punktā minētajiem finanšu mehānismiem.
   3.   Atbilstīgos gadījumos ņem vērā attiecīgas izmaiņas Eiropas Savienības kohēzijas politikā.
   8. pants
   EEZ finanšu mehānismu īsteno, ievērojot šādus nosacījumus.

               1.

               Visās īstenošanas kārtās nodrošina visaugstākās pakāpes caurredzamību, atbildību un izmaksu efektivitāti un ievēro labas pārvaldības, ilgtspējīgas attīstības un dzimumu līdztiesības principus. EEZ finanšu mehānisma mērķus sasniedz ciešas saņēmējvalstu un EBTA valstu sadarbības ietvaros.

               2.

               Lai nodrošinātu efektīvu un mērķtiecīgu īstenošanu un ņemtu vērā valstu prioritātes, EBTA valstis ar katru saņēmējvalsti noslēdz saprašanās memorandu, kurā izklāsta daudzgadu programmu veidošanas principus un pārvaldības un kontroles struktūras.

               3.

               Programmu priekšlikumus saņēmējvalstis iesniedz pēc saprašanās memoranda noslēgšanas. EBTA valstis novērtē un apstiprina priekšlikumus un noslēdz dotāciju nolīgumus ar saņēmējvalstīm par katru programmu. Programmu detalizācijas pakāpe ir atkarīga no finansējuma apjoma. Programmu ietvaros izņēmuma gadījumos var būt norādīti arī projekti, tostarp to atlases, apstiprināšanas un kontroles nosacījumi, ievērojot 8. punktā minētos īstenošanas noteikumus.
               Par apstiprināto programmu īstenošanu atbild saņēmējvalstis. Lai nodrošinātu pienācīgu īstenošanu un pārvaldību, saņēmējvalstis piemēro atbilstošu pārvaldības un kontroles sistēmu.

               4.

               Atbilstošos gadījumos, lai nodrošinātu plašāku iesaisti, finansējuma sagatavošanas, īstenošanas, uzraudzības un izvērtēšanas pasākumus veic, izmantojot partnerību. Partneri cita starpā var būt vietējā, reģionālā un valsts līmeņa, kā arī privātā sektora pārstāvji, pilsoniskā sabiedrība un sociālie partneri saņēmējvalstīs un EBTA valstīs.

               5.

               Kontroles sistēma EEZ finanšu mehānisma pārvaldībai nodrošina labas finanšu pārvaldības principu ievērošanu. EBTA valstis var veikt kontroles pasākumus saskaņā ar to iekšējiem noteikumiem. Saņēmējvalstis šajā sakarībā nodrošina visu nepieciešamo palīdzību, informāciju un dokumentāciju. EBTA valstis var apturēt finansēšanu un pieprasīt atmaksāt līdzekļus.

               6.

               Visus projektus daudzgadu programmu ietvaros saņēmējvalstīs var īstenot, sadarbojoties saņēmējvalstu un EBTA valstu organizācijām, ievērojot spēkā esošos publiskā iepirkuma noteikumus.

               7.

               EBTA valstu pārvaldības izmaksas sedz no 2. pantā minētās kopējās summas, un tās tiks noteiktas 8. punkta minētajos īstenošanas noteikumos.

               8.

               EBTA valstis izveido komiteju, kas vispārēji pārvalda EEZ finanšu mehānismu. EBTA valstis pēc apspriešanās ar saņēmējvalstīm pieņem turpmākus EEZ finanšu mehānisma īstenošanas noteikumus. EBTA valstis cenšas pieņemt šos noteikumus pirms saprašanās memorandu parakstīšanas.

         9. pants
   Piecu gadu laikposma beigās, neskarot nolīgumā paredzētās tiesības un pienākumus, līgumslēdzējas puses saskaņā ar nolīguma 115. pantu pārskatīs vajadzību veikt pasākumus saistībā ar ekonomiskajām un sociālajām atšķirībām Eiropas Ekonomikas zonā.
 ---documentbreak--- NA ---documentbreak---

               9.11.2010

               LV

               Eiropas Savienības Oficiālais Vēstnesis

               L 291/10

         NOLĪGUMS
   starp Norvēģijas Karalisti un Eiropas Savienību par Norvēģijas finanšu mehānismu laikposmam no 2009. gada līdz 2014. gadam
   1. pants
   Norvēģijas Karaliste apņemas piecu gadu laikposmā līdzdarboties, lai mazinātu ekonomiskās un sociālās atšķirības Eiropas Ekonomikas zonā un stiprinātu savas attiecības ar saņēmējvalstīm, atsevišķa Norvēģijas finanšu mehānisma ietvaros finansiāli atbalstot 3. pantā uzskaitītās prioritārās jomas.
   2. pants
   Šā nolīguma 1. pantā minētā finansējuma kopsumma ir EUR 800 miljoni, kas laikposmā no 2009. gada 1. maija līdz 2014. gada 30. aprīlim, ieskaitot, ir pieejama izmantošanai ikgadējās daļās, katra no kurām ir EUR 160 miljoni.
   3. pants
   Finansējums ir pieejams šādās prioritārās jomās:

               a)

               oglekļa uztveršana un uzglabāšana;

               b)

               inovācija videi labvēlīgas rūpniecības jomā;

               c)

               pētniecība un stipendijas;

               d)

               humānā un sociālā attīstība;

               e)

               tieslietas un iekšlietas;

               f)

               pienācīgas kvalitātes nodarbinātība un trīspusēja dialoga veicināšana.

         Piešķīrumu sadales mērķis prioritārajai jomai a) ir vismaz 20 %. Pienācīgi tiks ņemtas vērā katras saņēmējvalsts dažādās vajadzības un tās lielums.
   Saskaņā ar 5. pantā noteikto sadales shēmu no katras saņēmējvalsts piešķīrumiem 1 % atliek Pienācīga darba un trīspusēja dialoga veicināšanas fondam, ko pārvaldīs Norvēģijas Karalistes norīkota iestāde.
   4. pants
   Norvēģijas Karalistes finansējums nepārsniedz 85 % no programmas izmaksām. Īpašos gadījumos tas var sasniegt 100 % no programmas izmaksām.
   Ievēro spēkā esošos noteikumus par valsts atbalstu.
   Eiropas Komisija pārbauda visas programmas un izmaiņas programmu būtībā un novērtē programmu saderību ar Eiropas Savienības mērķiem.
   Norvēģijas Karalistes atbildība par projektiem aptver tikai finansējuma nodrošināšanu atbilstoši apstiprinātajam plānam. Netiks paredzēta nekāda atbildība attiecībā pret trešām personām.
   5. pants
   Līdzekļi ir pieejami šādām saņēmējvalstīm: Bulgārija, Čehijas Republika, Igaunija, Kipra, Latvija, Lietuva, Ungārija, Malta, Polija, Rumānija, Slovēnija un Slovākija saskaņā ar šādu sadales shēmu.

               Saņēmējvalsts

               Līdzekļi (miljoni EUR)

               Bulgārija

               48,00

               Čehijas Republika

               70,40

               Igaunija

               25,60

               Kipra

               4,00

               Latvija

               38,40

               Lietuva

               45,60

               Ungārija

               83,20

               Malta

               1,60

               Polija

               311,20

               Rumānija

               115,20

               Slovēnija

               14,40

               Slovākija

               42,40

         6. pants
   Lai neizmantotos pieejamos līdzekļus novirzītu īpaši prioritāriem projektiem jebkurā saņēmējvalstī, 2011. gada novembrī un pēc tam 2013. gada novembrī veic finansējuma pārskatīšanu.
   7. pants
   Šā nolīguma 1. pantā paredzēto finansējumu cieši koordinē ar EBTA valstu finansējumu, ko nodrošina saskaņā ar EEZ finanšu mehānismu.
   Norvēģijas Karaliste jo īpaši nodrošina, ka pieteikšanās procedūras un īstenošanas kārtība pēc būtības ir vienāda abiem iepriekšējā daļā minētajiem finanšu mehānismiem.
   Atbilstīgos gadījumos ņem vērā attiecīgas izmaiņas Eiropas Savienības kohēzijas politikā.
   8. pants
   Norvēģijas finanšu mehānismu īsteno, ievērojot šādus nosacījumus.

               1.

               Visās īstenošanas kārtās nodrošina visaugstākās pakāpes caurredzamību, atbildību un izmaksu efektivitāti un ievēro labas pārvaldības, ilgtspējīgas attīstības un dzimumu līdztiesības mērķus un principus. Norvēģijas finanšu mehānisma mērķus sasniedz ciešas saņēmējvalstu un Norvēģijas Karalistes sadarbības ietvaros.

               2.

               Lai nodrošinātu efektīvu un mērķtiecīgu īstenošanu un ņemtu vērā valstu prioritātes, Norvēģijas Karaliste ar katru saņēmējvalsti noslēdz saprašanās memorandu, kurā izklāsta daudzgadu programmu veidošanas principus un pārvaldības un kontroles struktūras.

               3.

               Programmu priekšlikumus saņēmējvalstis iesniedz pēc saprašanās memoranda noslēgšanas. Norvēģijas Karaliste novērtē un apstiprina priekšlikumus un noslēdz dotāciju nolīgumus ar saņēmējvalstīm par katru programmu. Programmu detalizācijas pakāpe ir atkarīga no finansējuma apjoma. Programmu ietvaros izņēmuma gadījumos var būt norādīti arī projekti, tostarp to atlases, apstiprināšanas un kontroles nosacījumi, ievērojot 8. punktā minētos īstenošanas noteikumus.
               Par apstiprināto programmu īstenošanu atbild saņēmējvalstis. Lai nodrošinātu pienācīgu īstenošanu un pārvaldību, saņēmējvalstis piemēro atbilstošu pārvaldības un kontroles sistēmu. Saņēmējvalsts un Norvēģijas Karaliste īpašos gadījumos var vienoties, ka programmas vadīs viņu norīkota organizācija.

               4.

               Atbilstošos gadījumos, lai nodrošinātu plašāku iesaisti, finansējuma sagatavošanas, īstenošanas, uzraudzības un vērtēšanas pasākumus veic, izmantojot partnerību. Partneri cita starpā var būt vietējā, reģionālā un valsts līmeņa, kā arī privātā sektora pārstāvji, pilsoniskā sabiedrība un sociālie partneri saņēmējvalstīs un Norvēģijas Karalistē.

               5.

               Kontroles sistēma Norvēģijas finanšu mehānisma pārvaldībai nodrošina labas finanšu pārvaldības principu ievērošanu. Norvēģijas Karaliste var veikt kontroles pasākumus saskaņā ar iekšējiem noteikumiem. Saņēmējvalstis šajā sakarībā nodrošina visu nepieciešamo palīdzību, informāciju un dokumentāciju. Pārkāpumu gadījumos Norvēģijas Karaliste var apturēt finansēšanu un pieprasīt atmaksāt līdzekļus.

               6.

               Visus projektus daudzgadu programmu ietvaros saņēmējvalstīs var īstenot, sadarbojoties saņēmējvalstu un Norvēģijas Karalistes organizācijām, ievērojot spēkā esošos publiskā iepirkuma noteikumus.

               7.

               Norvēģijas Karalistes pārvaldības izmaksas sedz no 2. pantā minētās kopējās summas, un tās tiks noteiktas 8. punkta minētajos īstenošanas noteikumos.

               8.

               Norvēģijas Karaliste vai tās norīkota iestāde ir atbildīga par Norvēģijas finanšu mehānisma vispārēju pārvaldību. Norvēģijas Karaliste pēc apspriešanās ar saņēmējvalstīm pieņem turpmākus Norvēģijas finanšu mehānisma īstenošanas noteikumus. Norvēģijas Karaliste cenšas pieņemt šos noteikumus pirms saprašanās memorandu parakstīšanas.

         9. pants
   Šo nolīgumu puses ratificē vai apstiprina atbilstīgi savām procedūrām. Ratifikācijas vai apstiprināšanas instrumentus deponē Eiropas Savienības Padomes Ģenerālsekretariātam.
   Tas stājas spēkā otrā mēneša pirmajā dienā pēc pēdējā ratifikācijas vai apstiprināšanas instrumenta deponēšanas.
   Kamēr nav pabeigtas 1. un 2. punktā minētās procedūras, šo nolīgumu piemēro provizoriski no pirmā mēneša pirmās dienas pēc dienas, kad deponēts pēdējais paziņojums par to.
   10. pants
   Šis nolīgums ir sagatavots vienā oriģināleksemplārā angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un norvēģu valodā, un visi teksti ir vienlīdz autentiski; nolīgumu deponē Eiropas Savienības Padomes Ģenerālsekretariātā, kurš izsniegs apliecinātu kopiju katrai šā nolīguma pusei.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Iουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, den 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Konveriket Norge

 ---documentbreak--- NA ---documentbreak--- NA ---documentbreak---

               9.11.2010

               LV

               Eiropas Savienības Oficiālais Vēstnesis

               L 291/18

         PAPILDPROTOKOLS NOLĪGUMAM
   starp Eiropas Ekonomikas kopienu un Norvēģijas Karalisti
   EIROPAS SAVIENĪBA
   un
   NORVĒĢIJAS KARALISTE,
   ŅEMOT VĒRĀ Nolīgumu starp Eiropas Ekonomikas kopienu un Norvēģijas Karalisti, kas parakstīts 1973. gada 14. maijā, un pastāvošos pasākumus attiecībā uz zivju un zivsaimniecības produktu tirdzniecību starp Norvēģiju un Eiropas Savienību,
   ŅEMOT VĒRĀ Papildprotokolu Nolīgumam starp Eiropas Ekonomikas kopienu un Norvēģijas Karalisti saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, un jo īpaši tā 2. pantu,
   ŅEMOT VĒRĀ Papildprotokolu Nolīgumam starp Eiropas Ekonomikas kopienu un Norvēģijas Karalisti par Bulgārijas Republikas un Rumānijas pievienošanos Eiropas Savienībai, un jo īpaši tā 2. pantu,
   IR NOLĒMUŠAS NOSLĒGT ŠO PROTOKOLU.
   1. pants
   Īpaši noteikumi, ko piemēro dažu Norvēģijas izcelsmes zivju un zivsaimniecības produktu importam Eiropas Savienībā, ir noteikti šajā protokolā un tā pielikumā.
   Gada beznodokļu tarifu kvotas ir noteiktas šā protokola pielikumā. Šīs tarifu kvotas attiecas uz laikposmu no 2009. gada 1. maija līdz 2014. gada 30. aprīlim. Minētā laikposma beigās kvotu līmeņus pārskata, ņemot vērā visas attiecīgās intereses.
   2. pants
   Tarifu kvotu līmeņus, kas bija jāpiešķir Norvēģijai no 2009. gada 1. maija līdz šā protokola īstenošanai, sadala vienādās daļās un piešķir katru gadu visā šā protokola atlikušajā piemērošanas laikā.
   3. pants
   Norvēģija veic nepieciešamos pasākumus, lai nodrošinātu turpmāku to noteikumu piemērošanu, kas izklāstīti 2006. gada 21. aprīļa Karaliskajā dekrētā un paredz tādu zivju un zivsaimniecības produktu bezmaksas tranzītu, kurus Norvēģijā izkrauj kuģi, kas kuģo ar Eiropas Savienības dalībvalsts karogu. Šos noteikumus piemēro laikposmā, kas minēts 1. pantā, tiklīdz tiek piemērotas ikgadējās tarifu kvotas.
   4. pants
   Šā protokola pielikumā uzskaitītajām tarifu kvotām piemēro izcelsmes noteikumus, kas paredzēti 1973. gada 14. maijā parakstītā Nolīguma starp Eiropas Ekonomikas kopienu un Norvēģijas Karalisti 3. protokolā.
   5. pants
   Līgumslēdzējas puses šo protokolu ratificē vai apstiprina atbilstīgi savām procedūrām. Ratifikācijas vai apstiprināšanas instrumentus deponē Eiropas Savienības Padomes Ģenerālsekretariātam.
   Tas stājas spēkā otrā mēneša pirmajā dienā pēc pēdējā ratifikācijas vai apstiprināšanas instrumentus deponēšanas.
   Kamēr nav pabeigtas 1. un 2. punktā minētās procedūras, šo protokolu piemēro provizoriski no trešā mēneša pirmās dienas pēc dienas, kad deponēts pēdējais paziņojums par to.
   6. pants
   Šis protokols ir sagatavots vienā oriģināleksemplārā angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un norvēģu valodā, un visi teksti ir vienlīdz autentiski; protokolu deponē Eiropas Savienības Padomes Ģenerālsekretariātā, kurš izsniegs apliecinātu kopiju katrai šā papildprotokola pusei.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Iουλίου 2010.
      Done at Brussels, on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje, 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Kongeriket Norge

   PIELIKUMS

      ĪPAŠIE NOTEIKUMI, KAS MINĒTI PROTOKOLA 1. PANTĀ

   Papildus esošajām beznodokļu tarifu kvotām Eiropas Savienība piešķir šādas ikgadējas beznodokļu kvotas Norvēģijas izcelsmes produktiem:

               KN kods

               Produktu apraksts

               Ikgadējās (1.5.–30.4.) tarifu kvotas apjoms tīrsvarā, ja vien nav norādīts citādi

               0303 29 00

               Citas saldētas lašu dzimtas zivis

               2 000 tonnas

               0303 51 00

                  Clupea harengus un Clupea pallasii sugas siļķes, saldētas, izņemot aknas, ikrus un pieņus (1)

               45 800 tonnas

               0303 74 30

                  Scomber scombrus un Scomber japonicus sugas skumbrijas, saldētas, izņemot aknas, ikrus un pieņus (2)

               39 800 tonnas

               0303 79 98

               Citas zivis, saldētas, izņemot aknas, ikrus un pieņus

               2 200 tonnas

               0304 29 75
               ex03049923

               Saldētas Clupea harengus un Clupea pallasii sugas siļķu filejas
               Saldētas Clupea harengus un Clupea pallasii sugas siļķu dubultfilejas (tauriņi) (3)

               67 600 tonnas

               ex16052010
               ex16052091
               ex16052099

               Garneles un ziemeļgarneles, saldētas un lobītas, sagatavotas vai konservētas

               7 000 tonnas

               ex16041291
               ex16041299

               Siļķe, ar garšvielām un/vai konservēta ar etiķi, sālījumā (4)

               3 000 tonnas (sausais tīrsvars)

      (1)  Tarifu kvotas priekšrocības neattiecina uz precēm, kas deklarētas laišanai brīvā apritē laikposmā no 15. februāra līdz 15. jūnijam.

      (2)  Tarifu kvotas priekšrocības neattiecina uz precēm, kas deklarētas laišanai brīvā apritē laikposmā no 15. februāra līdz 15. jūnijam.

      (3)  Tarifu kvotas priekšrocības neattiecina uz precēm ar KN kodu 0304 99 23, kas deklarētas laišanai brīvā apritē laikposmā no 15. februāra līdz 15. jūnijam.

      (4)  Šo tarifa kvotu palielina līdz 4 000 tonnām sausā tīrsvara laikposmā no 2010. gada 1. maija līdz 2011. gada 30. aprīlim, līdz 5 000 tonnām sausā tīrsvara laikposmā no 2011. gada 1. maija līdz 2012. gada 30. aprīlim un līdz 6 000 tonnām sausā tīrsvara laikposmā no 1. maija līdz 30. aprīlim katrā turpmākajā 12 mēnešu laikposmā.
 ---documentbreak--- NA ---documentbreak--- NA ---documentbreak--- NA ---documentbreak---

               9.11.2010

               LV

               Eiropas Savienības Oficiālais Vēstnesis

               L 291/14

         PAPILDPROTOKOLS NOLĪGUMAM
   starp Eiropas Ekonomikas kopienu un Īslandes Republiku
   EIROPAS SAVIENĪBA
   un
   ISLANDE,
   ŅEMOT VĒRĀ Nolīgumu starp Eiropas Ekonomikas kopienu un Islandes Republiku, kas parakstīts 1972. gada 22. jūlijā, un pastāvošos pasākumus attiecībā uz zivju un zivsaimniecības produktu tirdzniecību starp Islandi un Kopienu,
   ŅEMOT VĒRĀ Papildprotokolu Nolīgumam starp Eiropas Ekonomikas kopienu un Islandes Republiku saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, un jo īpaši tā 2. pantu,
   ŅEMOT VĒRĀ Papildprotokolu Nolīgumam starp Eiropas Ekonomikas kopienu un Islandi par Bulgārijas Republikas un Rumānijas pievienošanos Eiropas Savienībai, un jo īpaši tā 2. pantu,
   IR NOLĒMUŠAS NOSLĒGT ŠO PROTOKOLU.
   1. pants
   Īpaši noteikumi, ko piemēro dažu Islandes izcelsmes zivju un zivsaimniecības produktu importam Eiropas Savienībā, ir noteikti šajā protokolā un tā pielikumā.
   Gada beznodokļu tarifu kvotas ir noteiktas šā protokola pielikumā. Šīs tarifu kvotas attiecas uz laikposmu no 2009. gada 1. maija līdz 2014. gada 30. aprīlim. Minētā laikposma beigās kvotu līmeņus pārskata, ņemot vērā visas attiecīgās intereses.
   2. pants
   Beznodokļu tarifu kvotu apjomu pirmo divpadsmit mēnešu laikposmā no 2009. gada 1. maija līdz 2010. gada 30. aprīlim pievieno laikposmam no 2010. gada 1. maija līdz 2011. gada 30. aprīlim.
   Ja tarifu kvotu apjoms laikposmā no 2010. gada 1. maija līdz 2011. gada 30. aprīlim netiek pilnībā izmantots, atlikušo daļu pārnes uz tarifu kvotu laikposmu no 2011. gada 1. maija līdz 2012. gada 30. aprīlim. Tādēļ otrajā Komisijas darbdienā pēc 2011. gada 1. septembra aptur to tarifu kvotu izmantošanu, kas piemērojamas laikposmā no 2010. gada 1. maija līdz 2011. gada 30. aprīlim. Nākamajā darbadienā neizmantoto tarifu kvotu atlikumu piešķir attiecīgajai tarifu kvotai, kas piemērojama no 2011. gada 1. maija līdz 2012. gada 30. aprīlim. Pēc minētās dienas vairs nav iespējams ar atpakaļejošu datumu izmantot un nodot atpakaļ attiecīgās no 2010. gada 1. maija līdz 2011. gada 30. aprīlim piemērojamās tarifu kvotas.
   3. pants
   Līgumslēdzējas puses šo protokolu ratificē vai apstiprina atbilstīgi savām procedūrām. Ratifikācijas vai apstiprināšanas instrumentus deponē Eiropas Savienības Padomes Ģenerālsekretariātam.
   Tas stājas spēkā otrā mēneša pirmajā dienā pēc pēdējā ratifikācijas vai apstiprināšanas instrumenta deponēšanas.
   Kamēr nav pabeigtas 1. un 2. punktā minētās procedūras, šo protokolu piemēro provizoriski no trešā mēneša pirmās dienas pēc dienas, kad deponēts pēdējais paziņojums par to.
   4. pants
   Šis protokols ir sagatavots vienā oriģināleksemplārā angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un Islandiešu valodā, un visi teksti ir vienlīdz autentiski; papildprotokolu deponē Eiropas Savienības Padomes Ģenerālsekretariātā, kurš izsniegs apliecinātu kopiju katrai šā papildprotokola pusei.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      'Εγινε στις Βρυξέλλες, στις 28 Iουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Gert i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

   PIELIKUMS

      ĪPAŠIE NOTEIKUMI, KAS MINĒTI PROTOKOLA 1. PANTĀ

   Savienība papildus esošajām tarifu kvotām piešķir šādas ikgadējas beznodokļu kvotas īslandes izcelsmes produktiem:

               KN kods

               Produktu apraksts

               Ikgadējās (1.5.–30.4.) tarifu kvotas apjoms tīrsvarā, ja vien nav norādīts citādi

               0303 51 00

                  Clupea harengus un Clupea pallasii sugas siļķes, saldētas, izņemot aknas, ikrus un pieņus (1)

               950 tonnas

               0306 19 30

               Saldēti Norvēģijas omāri (Nephrops norvegicus)

               520 tonnas

               0304 19 35

               Svaigas vai atdzesētas Atlantijas jūras asaru (Sebastes spp.) filejas

               750 tonnas

      (1)  Tarifu kvotas priekšrocības neattiecina uz precēm, kas deklarētas laišanai brīvā apritē laikposmā no 15. februāra līdz 15. jūnijam.


title: Padomes Lēmums (ES) 2016/1325 (2016. gada 28. jūlijs), ar ko ieceļ trīs Reģionu komitejas locekļus un četrus locekļu aizstājējus, ko izvirzījusi Īrija

text:
               3.8.2016

               LV

               Eiropas Savienības Oficiālais Vēstnesis

               L 209/12

         PADOMES LĒMUMS (ES) 2016/1325
   (2016. gada 28. jūlijs),
   ar ko ieceļ trīs Reģionu komitejas locekļus un četrus locekļu aizstājējus, ko izvirzījusi Īrija
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Īrijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Maria BYRNE kundzes, Neale RICHMOND kunga un Rose CONWAY WALSH kundzes pilnvaru termiņa beigām ir atbrīvojušās trīs Reģionu komitejas locekļu vietas.

               (3)

               Pēc Fiona O'LOUGHLIN kundzes un Maurice QUINLIVAN kunga pilnvaru termiņa beigām ir atbrīvojušās divas Reģionu komitejas locekļu aizstājēju vietas.

               (4)

               Pēc Deirdre FORDE kundzes un Michael MURPHY kunga iecelšanas Reģionu komitejas locekļu amatos ir atbrīvojušās divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti/ieceltas:

               a)

               par locekļiem:

                           —

                              Michael MURPHY kungs, Councillor, Tipperary County Council,

                           —

                              Deirdre FORDE kundze, Councillor, Cork County Council,

                           —

                              Gerry MURRAY kungs, Councillor, Mayo County Council;

                     un

               b)

               par locekļu aizstājējiem:

                           —

                              Barry WARD kungs, Councillor, Dún Laoighaire/Rathdown County Council,

                           —

                              Irene WINTERS kundze, Councillor, Wicklow County Council,

                           —

                              Eamon DOOLEY kungs, Councillor, Offaly County Council,

                           —

                              Dianne NOLAN kundze, Councillor, Kerry County Council.

         2. pants
   Šis lēmums stājas spēkā tā pieņemšanas dienā.

      Briselē, 2016. gada 28. jūlijā

            Padomes vārdā –

            priekšsēdētājs

         M. LAJČÁK

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Padomes Lēmums (ES) 2017/1336 (2017. gada 11. jūlijs), ar ko ieceļ divus Reģionu komitejas locekļus un locekļa aizstājēju, ko izvirzījusi Vācijas Federatīvā Republika

text:
               18.7.2017

               LV

               Eiropas Savienības Oficiālais Vēstnesis

               L 185/47

         PADOMES LĒMUMS (ES) 2017/1336
   (2017. gada 11. jūlijs),
   ar ko ieceļ divus Reģionu komitejas locekļus un locekļa aizstājēju, ko izvirzījusi Vācijas Federatīvā Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Uta-Maria KUDER kundzes un Detlef MÜLLER kunga pilnvaru termiņa beigām ir atbrīvojušās divas Reģionu komitejas locekļu vietas.

               (3)

               Pēc Andreas TEXTER kunga pilnvaru termiņa beigām ir atbrīvojusies Reģionu komitejas locekļa aizstājēja vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti:

               a)

               par locekļiem:

                           —

                              Katy HOFFMEISTER kundze, Justizministerin des Landes Mecklenburg-Vorpommern,

                           —

                              Tilo GUNDLACK kungs, Mitglied des Landtages Mecklenburg-Vorpommern,

                     un

               b)

               par locekļa aizstājēju:

                           —

                              Jochen SCHULTE kungs, Mitglied des Landtages Mecklenburg-Vorpommern.

         2. pants
   Šis lēmums stājas spēkā tā pieņemšanas dienā.

      Briselē, 2017. gada 11. jūlijā

            Padomes vārdā –

            priekšsēdētājs

         T. TÕNISTE

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: 2009/69/EK: Padomes Lēmums ( 2008. gada 18. decembris ), ar ko ieceļ Protokola par Tiesas Statūtiem I pielikuma 3. panta 3. punktā paredzētās komitejas locekļus

text:
               28.1.2009

               LV

               Eiropas Savienības Oficiālais Vēstnesis

               L 24/11

      PADOMES LĒMUMS

   (2008. gada 18. decembris),
   ar ko ieceļ Protokola par Tiesas Statūtiem I pielikuma 3. panta 3. punktā paredzētās komitejas locekļus
   (2009/69/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Atomenerģijas kopienas dibināšanas līgumu,
   ņemot vērā Protokolu par Tiesas Statūtiem, kurš grozīts ar Padomes Lēmumu 2004/752/EK, Euratom (2004. gada 2. novembris), ar ko izveido Eiropas Savienības Civildienesta tiesu (1), un jo īpaši protokola I pielikuma 3. panta 3. punktu,
   ņemot vērā Padomes Lēmumu 2005/49/EK, Euratom (2005. gada 18. janvāris) attiecībā uz Protokola par Tiesas Statūtiem I pielikuma 3. panta 3. punktā paredzētās komitejas darbības noteikumiem (2), un jo īpaši pielikuma 3. punktu,
   ņemot vērā Tiesas priekšsēdētāja 2008. gada 19. novembra ieteikumu,
   tā kā:

               (1)

               Protokola par Tiesas Statūtiem I pielikuma 3. panta 3. punktā paredzēts izveidot komiteju, kurā ir septiņas personas, ko izraugās no bijušajiem Tiesas un Pirmās instances tiesas locekļiem un juristiem ar atzītu kompetenci. Saskaņā ar šo punktu komitejas locekļus ar kvalificētu balsu vairākumu ieceļ Padome pēc Tiesas priekšsēdētāja ieteikuma.

               (2)

               Turklāt Lēmuma 2005/49/EK, Euratom pielikuma 3. punktā paredzēts, ka Padome ieceļ minētās komitejas priekšsēdētāju.

               (3)

               Šie noteikumi būtu jāīsteno,

         IR NOLĒMUSI ŠĀDI.
   1. pants
   Ar šo par Protokola par Tiesas Statūtiem I pielikuma 3. panta 3. punktā paredzētās komitejas locekļiem uz četriem gadiem no 2008. gada 10. novembra ieceļ šādas personas:

                  Günter HIRSCH, priekšsēdētājs

                  Rafael GARCÍA-VALDECASAS Y FERNÁNDEZ kungs

                  Csilla KOLLONAY LEHOCZKY kundze

                  Fidelma O'KELLY MACKEN kundze

                  Romain SCHINTGEN kungs

                  Kateřina ŠIMÁČKOVÁ kundze

                  Georges VANDERSANDEN kungs.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2008. gada 18. decembrī

            Padomes vārdā —

            priekšsēdētājs

         M. BARNIER

      (1)  OV L 333, 9.11.2004., 7. lpp.

      (2)  OV L 21, 25.1.2005., 13. lpp.


title: Eiropas Centrālās bankas Lēmums (ES) 2016/1717 (2016. gada 21. septembris), ar ko groza Lēmumu ECB/2004/2, ar kuru pieņem Eiropas Centrālās bankas Reglamentu (ECB/2016/27)

text:
               24.9.2016

               LV

               Eiropas Savienības Oficiālais Vēstnesis

               L 258/17

         EIROPAS CENTRĀLĀS BANKAS LĒMUMS (ES) 2016/1717
   (2016. gada 21. septembris),
   ar ko groza Lēmumu ECB/2004/2, ar kuru pieņem Eiropas Centrālās bankas Reglamentu (ECB/2016/27)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.3. pantu,
   tā kā:

               (1)

               Juridiskie instrumenti, kuru adresāti ir nacionālās centrālās bankas (NCB) un nacionālās kompetentās iestādes (NKI), piemēram, Eiropas Centrālās bankas (ECB) pamatnostādnes un norādījumi, ir pienācīgi jāpaziņo to adresātiem. Mūsdienās saskaņā ar vispārēji atzīto praksi paziņojumi starp ECB, no vienas puses, un NCB un NKI, no otras puses, tiek nosūtīti, izmantojot elektroniskos sakaru līdzekļus, t. sk. e-pastu. Savukārt telekss tehnoloģiju attīstības rezultātā kļuvis par novecojušu sakaru līdzekli.

               (2)

               Iepriekšējos divos gados ECB pieņēmusi daudzus lēmumus, kas adresēti uzraudzītajām iestādēm vai iestādēm, kuras iesniegušas pieteikumu kredītiestādes darbības uzsākšanai. Tāpat ECB pieņēmusi lēmumu par sankciju noteikšanu trešajām personām. Lai gan primārie tiesību akti to neparedz, ECB reglaments šobrīd nosaka, ka ECB prezidents paraksta šāda veida ECB lēmumus, kuriem ir adresāts.

               (3)

               Nākotnē ECB lēmumus, kas adresēti uzraudzītajām iestādēm vai iestādēm, kuras iesniegušas pieteikumu kredītiestādes darbības uzsākšanai, kā arī lēmumus, ar kuriem nosaka sankcijas trešajām personām, būtu jāparaksta ECB Padomes sekretāram, lai apliecinātu to atbilstību ECB Padomes lēmumam.

               (4)

               Ņemot vērā ievērojami pieaugušo uzraudzības lēmumu skaitu, grozījumi būtu jāpieņem steidzami un tiem būtu jāstājas spēkā dienā, kad tos publicē Eiropas Savienības Oficiālajā Vēstnesī.

               (5)

               Tādēļ attiecīgi jāgroza Lēmums ECB/2004/2 (1),

         IR PIEŅĒMUSI ŠO LĒMUMU.
   1. pants
   Grozījums Eiropas Centrālās bankas Reglamentā
   Lēmumu ECB/2004/2 groza šādi:

               1)

               ar šādu punktu aizstāj 17.2. punktu:

                           “17.2.

                           ECB pamatnostādnes pieņem ECB Padome, pēc tam tās paziņojot vienā no Savienības oficiālajām valodām; pamatnostādnes ECB Padomes vārdā paraksta prezidents. Pamatnostādnēs norāda to pamatojumu. Paziņošanu nacionālajām centrālajām bankām var veikt elektroniski, izmantojot telefaksu, vai papīra dokumenta veidā. Visas ECB pamatnostādnes, kas tiek publicētas oficiāli, tulko Savienības oficiālajās valodās.”;

               2)

               ar šādu punktu aizstāj 17.4. punktu:

                           “17.4.

                           ECB lēmumus un ieteikumus pieņem ECB Padome vai Valde atbilstīgi savai kompetencei, un tos paraksta prezidents. ECB lēmumus, ar kuriem nosaka sankcijas trešajām personām, lai apliecinātu to atbilstību, paraksta ECB Padomes sekretārs. ECB lēmumos un ieteikumos norāda to pamatojumu. Statūtu 41. pantā paredzētos ieteikumus sekundārajiem Savienības tiesību aktiem pieņem ECB Padome.”;

               3)

               ar šādu punktu aizstāj 17.6. punktu:

                           “17.6.

                           ECB norādījumus pieņem Valde, pēc tam tos paziņojot vienā no Savienības oficiālajām valodām; norādījumus Valdes vārdā paraksta prezidents vai divi Valdes locekļi. Paziņošanu nacionālajām centrālajām bankām var veikt elektroniski, izmantojot telefaksu, vai papīra dokumenta veidā. Visus ECB norādījumus, kas tiek publicēti oficiāli, tulko Savienības oficiālajās valodās.”;

               4)

               ar šādu punktu aizstāj 17.a.2. punktu:

                           “17.a.2.

                           Ar uzraudzības uzdevumiem saistītās ECB pamatnostādnes saskaņā ar Regulas (ES) Nr. 1024/2013 4. panta 3. punktu un 6. panta 5. punkta a) apakšpunktu pieņem ECB Padome un tās vārdā paziņo un paraksta ECB prezidents. Paziņošanu nacionālajām kompetentajām iestādēm var veikt elektroniski, izmantojot telefaksu, vai papīra dokumenta veidā.”;

               5)

               ar šādu punktu aizstāj 17.a.3. punktu:

                           “17.a.3.

                           Ar uzraudzības uzdevumiem saistītos ECB norādījumus saskaņā ar Regulas (ES) Nr. 1024/2013 6. panta 3. punktu, 6. panta 5. punkta a) apakšpunktu, 7. panta 1. punktu, 7. panta 4. punktu, 9. panta 1. punktu un 30. panta 5. punktu pieņem ECB Padome un tās vārdā paziņo un paraksta ECB prezidents. Norādījumos iekļauj to pamatojumu. Paziņošanu kredītiestāžu uzraudzības nacionālajām kompetentajām iestādēm var veikt elektroniski, izmantojot telefaksu, vai papīra dokumenta veidā.”;

               6)

               ar šādu punktu aizstāj 17.a.4. punktu:

                           “17.a.4.

                           ECB lēmumus attiecībā uz uzraudzītajām iestādēm un struktūrām, kuras iesniegušas pieteikumu kredītiestādes darbības uzsākšanai, pieņem ECB Padome un, lai apliecinātu to atbilstību, paraksta ECB Padomes sekretārs. Pēc tam tos paziņo personām, kurām tie adresēti.”

         2. pants
   Stāšanās spēkā
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Frankfurtē pie Mainas, 2016. gada 21. septembrī

            ECB prezidents

         Mario DRAGHI

      (1)  Lēmums ECB/2004/2 (2004. gada 19. februāris), ar ko pieņem Eiropas Centrālās bankas Reglamentu (OV L 80, 18.3.2004., 33. lpp.).


title: Padomes Lēmums (Euratom) 2015/224 ( 2015. gada 10. februāris ), ar kuru groza Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības

text:
               13.2.2015

               LV

               Eiropas Savienības Oficiālais Vēstnesis

               L 37/8

         PADOMES LĒMUMS (EURATOM) 2015/224
   (2015. gada 10. februāris),
   ar kuru groza Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 47. panta trešo daļu un 50. pantu,
   ņemot vērā Eiropas Komisijas priekšlikumu,
   tā kā:

               (1)

               Ar Padomes Lēmumu 2007/198/Euratom (1) tika izveidots Eiropas Kopuzņēmums ITER un kodolsintēzes enerģētikas attīstības vajadzībām (“Kopuzņēmums”), lai Eiropas Atomenerģijas kopienas (“Euratom”) ieguldījumu darītu pieejamu ITER starptautiskajai kodolsintēzes enerģijas organizācijai un plašākām pieejas darbībām, ko veic kopīgi ar Japānu, kā arī sagatavotu un koordinētu darbību programmu, lai sagatavotos demonstrējumu kodolsintēzes reaktora un ar to saistīto objektu celtniecībai.

               (2)

               Lēmums 2007/198/Euratom tika grozīts ar Padomes Lēmumu 2013/791/Euratom (2), lai varētu piešķirt finansējumu Kopuzņēmuma darbībām, ko tas veic laikposmā no 2014. līdz 2020. gadam.

               (3)

               Savos 2010. gada 12. jūlija secinājumos par Komisijas paziņojumu “ITER stāvoklis un iespējamā turpmākā virzība” Padome lūdza Komisiju pārbaudīt un noskaidrot veidu, kādā Komisijai, dalībvalstīm un Kopuzņēmumam būtu jāīsteno savi pienākumi un uzdevumi ITER jomā.

               (4)

               Sīki izstrādāts darbību saraksts bija noteikts Komisijas dienestu darba dokumentā “Virzībā uz ITER projekta stabilu vadību un pārvaldību”, kas publicēts 2010. gada 9. novembrī, un tās jāuzņemas vai nu starptautiskajā līmenī (galvenokārt ITER organizācijai), vai Eiropas līmenī (galvenokārt Kopuzņēmumam).

               (5)

               Pēc Horvātijas pievienošanās Savienībai 2013. gada 1. jūlijā ir jāgroza Kopuzņēmuma statūti, lai piešķirtu Horvātijai balsstiesības Kopuzņēmuma valdē. Jāveic papildu grozījumi šajos statūtos, lai uzlabotu Kopuzņēmuma vadību un pārvaldību. Lai ņemtu vērā grozījumus, kas Eiropas Atomenerģijas kopienas dibināšanas līgumā izdarīti ar Lisabonas līgumu, ir arī jāatjaunina atsauce uz noteikumiem par Eiropas Savienības Tiesu.

               (6)

               Saskaņā ar Kopuzņēmuma statūtiem Kopuzņēmuma valde apstiprināja Komisijas ierosinātos grozījumus Lēmumā 2007/198/Euratom.

               (7)

               Būtu jāizveido administrācijas un pārvaldības komiteja, lai sagatavotu atzinumus un ieteikumus valdes svarīgāko dokumentu pieņemšanai. Minētajai komitejai arī būtu jāsniedz konsultācijas vai ieteikumi par konkrētiem administratīvajiem un finanšu jautājumiem pēc direktora vai valdes lūguma. Valdei vajadzētu būt tiesībām deleģēt uzdevumus minētajai komitejai. Ikvienam Kopuzņēmuma dalībniekam vajadzētu būt tiesībām izvirzīt pārstāvi darbam minētajā komitejā.

               (8)

               Vajadzētu izveidot iepirkumu un līgumu komiteju, kas sniegtu ieteikumus Kopuzņēmuma direktoram par līgumu piešķiršanu, piešķīrumu sniegšanu un saistītiem jautājumiem. Valdei būtu jāizvirza minētās komitejas locekļi, un tiem būtu jādarbotos savā vārdā.

               (9)

               Vajadzētu izveidot biroju, kas palīdzētu valdei sagatavot tās lēmumus. Valdei vajadzētu būt pilnvarām deleģēt uzdevumus birojam. Biroja locekļu vidū vajadzētu būt valdes priekšsēdētājam, valdes komiteju priekšsēdētājiem, Euratom pārstāvim un ITER uzņēmējvalsts (Francijas) pārstāvim. Valdei vajadzētu būt tiesībām iecelt birojā papildu locekļus.

               (10)

               Saskaņā ar Līguma par Eiropas Savienību 17. pantu Komisijai ir jānodrošina Līgumu piemērošana, kā arī iestāžu saskaņā ar Līgumiem pieņemto pasākumu piemērošana. Tāpēc būtu jāstiprina Komisijas tiesības, lai nodrošinātu valdes lēmumu atbilstību Kopienas tiesību aktiem.

               (11)

               Vēlams nostiprināt zinātniskās un tehnoloģiskās kodolsintēzes pētniecības jomā izraudzītās organizācijas kā tīklu, lai nodrošinātu stabilu un ilgtermiņa pētniecības un attīstības atbalstu Kopuzņēmumam, pamatojoties uz zināšanām un zinātību, ko attīstījusi Eiropas kodolsintēzes programma un kas tiks attīstītas nākotnē.

               (12)

               Jāņem vērā attiecīgie noteikumi Eiropas Parlamenta un Padomes Regulā (ES, Euratom) Nr. 966/2012 (3) un Komisijas Deleģētajā regulā (ES) Nr. 1268/2012 (4), jo īpaši Komisijas iekšējā revidenta kā Kopuzņēmuma iekšējā revidenta funkcija.

               (13)

               Ar Lēmumu 2007/198/Euratom nodrošināts finansējums Kopuzņēmuma darbībām laikposmā no 2014. līdz 2020. gadam. Kopuzņēmuma statūtu 12. panta 1. punkta a) apakšpunktā paredzēts, ka Euratom ieguldījumi jādara pieejami ar Kopienas pētniecības un apmācību programmu starpniecību, kas pieņemtas saskaņā ar Eiropas Atomenerģijas kopienas dibināšanas līguma 7. pantu. Kopuzņēmuma statūtu 12. panta 1. punkta a) apakšpunkts būtu jāgroza, lai ņemtu vērā to, ka finansējums 2014.–2020. gadam vairs nebūs pieejams, izmantojot Euratom pamatprogrammu.

               (14)

               Lēmumu 2007/198/Euratom ir lietderīgi atjaunināt arī attiecībā uz noteikumiem par dalībnieku finansiālo interešu aizsardzību.

               (15)

               Tādēļ attiecīgi būtu jāgroza Lēmums 2007/198/Euratom,

         IR PIEŅĒMUSI ŠO LĒMUMU.
   1. pants
   Lēmumu 2007/198/Euratom groza šādi:

               1)

               lēmuma 5. pantu groza šādi:

                           a)

                           panta 1. punktam pievieno šādu teikumu:
                           “Kopuzņēmums var sniegt piešķīrumus un prēmijas saskaņā ar tā finanšu nolikuma noteikumiem.”;

                           b)

                           panta 2. punktu svītro;

               2)

               iekļauj šādu pantu:
               “5.aa pants
               Dalībnieku finansiālo interešu aizsardzība
               Kopuzņēmums nodrošina, ka tā dalībnieku finansiālās intereses ir pienācīgi aizsargātas, veicot vai pasūtot atbilstīgus iekšējas un ārējas kontroles pasākumus.”;

               3)

               lēmuma 9. panta 3. punktu aizstāj ar šādu:
               “3.   Eiropas Savienības Tiesas jurisdikcijā ir lietas, kas ierosinātas pret Kopuzņēmumu, tostarp pret tā valdes lēmumiem, saskaņā ar Līguma par Eiropas Savienības darbību 263. un 265. pantā paredzētajiem nosacījumiem.”;

               4)

               pielikumu groza saskaņā ar šā lēmuma pielikumu.

         2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 10. februārī

            Padomes vārdā –

            priekšsēdētājs

         E. RINKĒVIČS

      (1)  Padomes Lēmums 2007/198/Euratom (2007. gada 27. marts), ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (OV L 90, 30.3.2007., 58. lpp.).

      (2)  Padomes Lēmums 2013/791/Euratom (2013. gada 13. decembris), ar kuru groza Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (OV L 349, 21.12.2013., 100. lpp.).

      (3)  Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

      (4)  Komisijas Deleģētā regula (ES) Nr. 1268/2012 (2012. gada 29. oktobris) par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

      PIELIKUMS
      Lēmuma 2007/198/Euratom pielikumu groza šādi:

                  1)

                  pielikuma 5. pantu groza šādi:

                              a)

                              virsrakstu aizstāj ar šādu:
                              “Struktūras un komitejas”;

                              b)

                              panta 2. punktu aizstāj ar šādu:
                              “2.   Valdei saskaņā ar 8.a un 9.a pantu palīdz administrācijas un pārvaldības komiteja un birojs.”;

                              c)

                              iekļauj šādu punktu:
                              “2.a   Kopuzņēmuma komitejas ir administrācijas un pārvaldības komiteja, birojs, iepirkumu un līgumu komiteja un tehniskā padomdevēja grupa (“komitejas”).”;

                              d)

                              panta 3. punktu aizstāj ar šādiem:
                              “3.   Direktors lūdz iepirkumu un līgumu komitejas konsultāciju saskaņā ar 8.b pantu.
                              4.   Valde un direktors lūdz tehniskās padomdevējas grupas konsultāciju saskaņā ar 9. pantu.”;

                  2)

                  pielikuma 6. pantu groza šādi:

                              a)

                              panta 3. punktu groza šādi:

                                          i)

                                          punkta b) un c) apakšpunktu aizstāj ar šādiem:

                                                      “b)

                                                      izveidot palīgstruktūras;

                                                      c)

                                                      iecelt komiteju un jebkādu atbilstoši b) apakšpunktam izveidotu palīgstruktūru priekšsēdētājus un locekļus;”

                                                ;

                                          ii)

                                          punkta d) apakšpunktā vārdus “darba programmas” aizstāj ar vārdiem “darba programmu”;

                                          iii)

                                          punkta e) apakšpunktu aizstāj ar šādu:

                                                      “e)

                                                      pieņemt gada budžetu (tostarp konkrētās daļas, kas saistītas ar administratīvajām un personāla izmaksām) un sniegt atzinumu par gada pārskatiem;”

                                                ;

                                          iv)

                                          punkta n) apakšpunktu aizstāj ar šādu:

                                                      “n)

                                                      apstiprināt nolīgumu vai vienošanos noslēgšanu par sadarbību ar trešām valstīm un trešo valstu iestādēm, uzņēmumiem vai personām vai ar starptautiskām organizācijām, izņemot iepirkuma procesus saistībā ar darbībām, kas noteiktas 3. panta 1. punkta b)–c) apakšpunktā un 3. panta 2. punkta a) apakšpunktā;”

                                                ;

                                          v)

                                          punkta o) apakšpunktu aizstāj ar šādu:

                                                      “o)

                                                      novērtēt gada pārskatu par Kopuzņēmuma progresu saistībā ar tā darba programmu un resursiem;”

                                                ;

                                          vi)

                                          punkta q) apakšpunktu svītro;

                              b)

                              panta 6. punktā trešo un ceturto daļu aizstāj ar šādām:
                              “Komisija var izsacīt viedokli par valdes lēmuma tiesiskumu viena mēneša laikā pēc jautājuma nodošanas Komisijai; pretējā gadījumā valdes lēmumu uzskata par atbalstītu.
                              Valde atkārtoti izskata savu lēmumu, ņemot vērā Komisijas viedokļus, lai nodrošinātu atbilstību Kopienas tiesību aktiem.”;

                              c)

                              panta 9. un 10. punktu aizstāj ar šādiem:
                              “9.   Ja konkrētos gadījumos nav nolemts citādi, Kopuzņēmuma direktors un komiteju priekšsēdētāji piedalās valdes sanāksmēs.
                              10.   Valde savu reglamentu pieņem ar divu trešdaļu balsu vairākumu no kopējā balsu skaita. Valde apstiprina komiteju reglamentu ar divu trešdaļu balsu vairākumu no kopējā balsu skaita.”;

                  3)

                  pielikuma 7. pantu svītro;

                  4)

                  pielikuma 8. panta 4. punktu groza šādi:

                              a)

                              pirmo daļu aizstāj ar šādu:
                              “Direktors īsteno darba programmu un vada 3. pantā noteikto darbību izpildi. Viņš sniedz valdei, komitejām un jebkurām citām palīgstruktūrām visu informāciju, kas vajadzīga to funkciju izpildei.”;

                              b)

                              punkta c) apakšpunktā vārdus “darba programmas” aizstāj ar vārdiem “darba programmu” un i) apakšpunktā vārdus “darba programmās” aizstāj ar vārdiem “darba programmā”;

                              c)

                              punkta j) un k) apakšpunktu aizstāj ar šādiem:

                                          “j)

                                          sagatavo citus pārskatus, ko var pieprasīt valde vai komitejas;

                                          k)

                                          palīdz valdei un komitejām, nodrošinot tām sekretariātus;”

                                    ;

                  5)

                  iekļauj šādus pantus:
                  “8.a pants
                  Administrācijas un pārvaldības komiteja
                  1.   Pēc direktora vai valdes lūguma administrācijas un pārvaldības komiteja sniedz konsultācijas vai ieteikumus par konkrētiem jautājumiem saistībā ar Kopuzņēmuma administratīvo un finanšu plānošanu un veic jebkādus citus uzdevumus, ko valde tai var deleģēt.
                  2.   Administrācijas un pārvaldības komiteja jo īpaši sagatavo atzinumus un ieteikumus valdei par budžetu, gada pārskatiem, projekta plānu, darba programmu, resursu tāmi, personāla komplektēšanas plānu, personāla politikas plānu un citiem saistītiem jautājumiem.
                  3.   Valde ieceļ administrācijas un pārvaldības komitejas locekļus no tādu dalībnieku izvirzīto pārstāvju vidus, kuriem ir attiecīga profesionālā pieredze administrācijas un pārvaldības jautājumos. Viens komitejas loceklis pārstāv Euratom.
                  4.   Administrācijas un pārvaldības komitejas locekļi veic savus pienākumus Kopuzņēmuma vispārējās interesēs.
                  5.   Saskaņā ar valdes iepriekšēju apstiprinājumu administrācijas un pārvaldības komiteja pieņem savu reglamentu.
                  8.b pants
                  Iepirkumu un līgumu komiteja
                  1.   Iepirkumu un līgumu komiteja sniedz direktoram ieteikumus par stratēģijām saistībā ar iepirkuma un piešķīruma darbībām, kā arī līgumu piešķiršanu un papildpasākumiem un citiem saistītiem jautājumiem.
                  2.   Valde ieceļ iepirkumu un līgumu komitejas locekļus no tādu personu vidus, kam ir attiecīga profesionālā pieredze līgumsaistību un iepirkuma jautājumos. Valdes locekļi nav iepirkumu un līgumu komitejas locekļi.
                  3.   Iepirkumu un līgumu komitejas locekļiem nav saistošas nekādas instrukcijas. Pildot savus pienākumus, viņi ir neatkarīgi.
                  4.   Saskaņā ar valdes iepriekšēju apstiprinājumu iepirkumu un līgumu komiteja pieņem savu reglamentu.”;

                  6)

                  pielikuma 9. pantu aizstāj ar šādu:
                  “9. pants
                  Tehniskā padomdevēja grupa
                  1.   Tehniskā padomdevēja grupa pēc vajadzības konsultē valdi un direktoru par projekta plāna un darba programmas pieņemšanu un īstenošanu.
                  2.   Valde ieceļ tehniskās padomdevējas grupas locekļus no tādu personu vidus, kam ir attiecīga profesionālā pieredze zinātniskajos un inženiertehniskajos jautājumos kodolsintēzes un saistītu darbību jomā.
                  3.   Tehniskās padomdevējas grupas locekļiem nav saistošas nekādas instrukcijas. Savus pienākumus viņi veic neatkarīgi, Kopuzņēmuma vispārējās interesēs.
                  4.   Saskaņā ar valdes iepriekšēju apstiprinājumu tehniskā padomdevēja grupa pieņem savu reglamentu.”;

                  7)

                  iekļauj šādu pantu:
                  “9.a pants
                  Birojs
                  1.   Birojs palīdz valdei tās lēmumu sagatavošanā un veic jebkurus citus uzdevumus, ko tam var deleģēt valde.
                  2.   Biroja locekļu vidū ir valdes priekšsēdētājs, komiteju priekšsēdētāji, Euratom pārstāvis un ITER uzņēmējvalsts pārstāvis. Valde var iecelt birojā papildu locekļus.
                  3.   Biroja priekšsēdētājs ir valdes priekšsēdētājs.
                  4.   Biroja locekļi veic savus pienākumus Kopuzņēmuma vispārējās interesēs.
                  5.   Saskaņā ar valdes iepriekšēju apstiprinājumu birojs pieņem savu reglamentu.”;

                  8)

                  pielikuma 11. pantu aizstāj ar šādu:
                  “11. pants
                  Darba programma un resursu tāme
                  Direktors katru gadu sagatavo iesniegšanai valdē projekta plānu, resursu tāmi un sīki izstrādātu gada darba programmu un budžetu.”;

                  9)

                  pielikuma 12. panta 1. punkta a) apakšpunktu aizstāj ar šādu:

                              “a)

                                 Euratom ieguldījumus dara pieejamus ar Kopienas pētniecības un apmācību programmu starpniecību, kas pieņemtas saskaņā ar Līguma 7. pantu, vai ar jebkura cita Padomes pieņemta lēmuma starpniecību.”

                        ;

                  10)

                  pielikuma 14. pantu aizstāj ar šādu:
                  “14. pants
                  Gada pārskats
                  Gada pārskatā fiksē Kopuzņēmuma darba programmas īstenošanu. Tajā jo īpaši atzīmē Kopuzņēmuma veiktās darbības un novērtē rezultātus, ņemot vērā mērķus un noteikto grafiku, ar veiktajām darbībām saistītos apdraudējumus, resursu izmantojumu un Kopuzņēmuma vispārējo darbību. Gada pārskatu sagatavo direktors, to novērtē valde, un valde to kopā ar savu novērtējumu nosūta dalībniekiem, Eiropas Parlamentam, Padomei un Komisijai.”;

                  11)

                  pielikuma 15. panta 1. punkta otrajā daļā vārdus “15. jūnijam” aizstāj ar vārdiem “1. jūnijam”;

                  12)

                  iekļauj šādu pantu:
                  “15.a pants
                  Tīklu veidošana ar izraudzītām organizācijām zinātniskās un tehnoloģiskās kodolsintēzes pētniecības jomā
                  1.   Lai sekmētu Kopuzņēmuma darbības, tas izmanto tādu kompetentu publisko pētniecības organizāciju izstrādātās zināšanas un iekārtas, kas darbojas kodolsintēzes pētniecības un attīstības jomā.
                  2.   Valde, pamatojoties uz direktora priekšlikumu, sagatavo publiskojamu to kompetento organizāciju sarakstu, ko izraudzījuši dalībnieki un kas var veikt pētniecības un attīstības darbības, lai sekmētu Kopuzņēmuma uzdevumus, vai nu individuāli, vai tīklos. Šīm darbībām var piešķirt Kopuzņēmuma finansiālo atbalstu.
                  3.   Īstenošanas kārtība saistībā ar šā panta 1. un 2. punkta piemērošanu nodrošina pārredzamību un konkurenci starp publiskajām pētniecības organizācijām, un tā ir paredzēta 13. pantā un III pielikumā minētajā finanšu nolikumā un tā īstenošanas noteikumos.”;

                  13)

                  Kopuzņēmuma statūtu I pielikumā pēc rindas “Bulgārija” iekļauj šādu rindu:

                              “Horvātija

                              2”

                        ;

                  14)

                  Kopuzņēmuma statūtu II pielikumu groza šādi:

                              a)

                              pielikuma 2. punktu aizstāj ar šādu:

                                          “2.

                                          Kopējo gada dalības maksas summu n gadam aprēķina, pamatojoties uz gadā nepieciešamajiem līdzekļiem, kas ir vajadzīgi Kopuzņēmuma pārvaldīšanai attiecīgajā gadā, kā to resursu tāmē noteikusi valde.”

                                    ;

                              b)

                              pielikuma 4. punktam pievieno šādu apakšpunktu:

                                          “c)

                                          valde var nolemt, ka šīs kavēšanās rezultātā var piemērot procentu maksājumu, ja dalībnieks nesamaksā savu ieguldījumu līdz maksājuma termiņam.”

                                    ;

                  15)

                  Kopuzņēmuma statūtu III pielikumu groza šādi:

                              a)

                              pielikuma 3. punktu aizstāj ar šādu:

                                          “3.

                                          Kopuzņēmums izveido iekšējās revīzijas struktūru.”

                                    ;

                              b)

                              pielikuma 5. punktu groza šādi:

                                          i)

                                          punkta c) apakšpunktā vārdus “ikgadējo darba programmu” aizstāj ar vārdiem “ikgadējās darba programmas”;

                                          ii)

                                          punkta f) apakšpunktu aizstāj ar šādu:

                                                      “f)

                                                      noteikumus un procedūras attiecībā uz iekšējo finanšu kontroli, tostarp deleģētajām pilnvarām;”

                                          iii)

                                          pievieno šādu apakšpunktu:

                                                      “k)

                                                      noteikumus par piešķīrumu pārvaldību.”

                                                ;

                                          iv)

                                          pielikuma 5. punktam pievieno šādu daļu:
                                          “Šā punkta d) apakšpunkta nolūkā budžeta saistības attiecībā uz darbībām, kas pārsniedz vairāk nekā vienu finanšu gadu, var sadalīt uz vairākiem gadiem gada maksājumos.”;

                              c)

                              pievieno šādu punktu:

                                          “10.

                                          Kopuzņēmums pieņem nosacījumus un noteikumus par tīkla izveidi ar izraudzītām organizācijām, kas minētas statūtu 15.a pantā. Šie noteikumi nodrošina pārredzamību un konkurenci starp Eiropas publiskajām pētniecības organizācijām, un tajos jo īpaši norāda kritērijus organizācijas iekļaušanai dalībnieku izraudzīto kompetento organizāciju sarakstā.”


title: Padomes Lēmums 2013/729/KĀDP ( 2013. gada 9. decembris ), ar kuru groza Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā ( EUTM Mali)

text:
               11.12.2013

               LV

               Eiropas Savienības Oficiālais Vēstnesis

               L 332/18

         PADOMES LĒMUMS 2013/729/KĀDP
   (2013. gada 9. decembris),
   ar kuru groza Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 17. janvārī pieņēma Lēmumu 2013/34/KĀDP (1) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali).

               (2)

               Padome 2013. gada 18. februārī pieņēma Lēmumu 2013/87/KĀDP (2) par EUTM Mali sākšanu.

               (3)

               Būtu jānodrošina, ka EUTM Mali misijai ir projektu vienība, kas vada projektus, palīdzot sasniegt misijas mērķus.

               (4)

               Būtu attiecīgi jāgroza Lēmums 2013/34/KĀDP,

         IR PIEŅĒMUSI ŠO LĒMUMU.
   1. pants
   Padomes Lēmumā 2013/34/KĀDP pievieno šādu pantu:

      “3.a pants
      Projektu vienība
      1.   EUTM Mali misijai ir projektu vienība, kas apzina un īsteno projektus. Jomās, kas ir saistītas ar misijas pilnvarām, un lai palīdzētu sasniegt tās mērķus, misija vajadzības gadījumā koordinē un veicina projektus, par kuru īstenošanu atbild dalībvalstis un trešās valstis, kā arī sniedz konsultācijas par tiem.
      2.   Ņemot vērā 3. punktu, ES misijas komandieris ir pilnvarots dalībvalstu vai trešo valstu finansiālo ieguldījumu izmantot, lai īstenotu projektus, kuri ir atzīti par tādiem, kas atbilstīgā veidā papildina citas EUTM Mali darbības.Šādā gadījumā ES misijas komandieris ar minētajām valstīm noslēdz vienošanos, kurā jo īpaši nosaka konkrētas procedūras, saskaņā ar kurām tiek izskatītas trešo personu sūdzības par kaitējumiem, kas izriet no ES misijas komandiera darbības vai bezdarbības minēto valstu piešķirto līdzekļu izmantošanā.
      Valstis, kuras sniedz ieguldījumu, nekādā gadījumā neuzskata, ka Savienība vai AP ir atbildīgi par ES misijas komandiera darbību vai bezdarbību to līdzekļu izmantošanā, ko piešķīrušas minētās valstis.
      3.   PDK vienojas par tāda finanšu ieguldījuma, ko projektu vienībai sniedz trešās valstis, pieņemšanu.”

   2. pants
   Šis lēmums stājas spēkā tā pieņemšanas dienā.

      Briselē, 2013. gada 9. decembrī

            Padomes vārdā –

            priekšsēdētāja

         A. PABEDINSKIENĖ

      (1)  OV L 14, 18.1.2013., 19. lpp.

      (2)  Padomes Lēmums 2013/87/KĀDP (2013. gada 18. februāris) par Eiropas Savienības militārās misijas sākšanu, lai palīdzētu Mali bruņoto spēku apmācībā (EUTM Mali) (OV L 46, 19.2.2013., 27. lpp.).


title: 2008/572/EK: Padomes Lēmums ( 2008. gada 8. jūlijs ), ar ko ieceļ amatā Reģionu komitejas locekli no Portugāles

text:
               11.7.2008

               LV

               Eiropas Savienības Oficiālais Vēstnesis

               L 183/35

      PADOMES LĒMUMS

   (2008. gada 8. jūlijs),
   ar ko ieceļ amatā Reģionu komitejas locekli no Portugāles
   (2008/572/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Portugāles valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc António Paulino DA SILVA PAIVA kunga atkāpšanās no amata ir atbrīvojusies viena Reģionu komitejas locekļa vieta,

         IR NOLĒMUSI ŠĀDI.
   1. pants
   Ar šo par Reģionu komitejas locekli uz atlikušo pilnvaru termiņu, proti, līdz 2010. gada 25. janvārim, ir iecelts:

      Carlos Alberto PINTO kungs, Presidente da Câmara Municipal da Covilhã.

   2. pants
   Šis lēmums stājas spēkā tā pieņemšanas dienā.

      Briselē, 2008. gada 8. jūlijs.

            Padomes vārdā —

            priekšsēdētājā

         C. LAGARDE

      (1)  OV L 56, 25.2.2006., 75. lpp.